Laat jou boodskap vashaak - www.bybelkennis.co.za
In the case of a benefit … the one should straightfotward forget that it was given, the other should never forget that it was received – Seneca, filosoof en sosiale kritikus, 1ste eeu
Elke ouer moet die aflosstokkie van geloof na die volgende geslag oordra. Hoe kan jy seker maak dat jou boodskap vashaak? As die kom by geloof het jou boodskap min waarde as dit nie op die fondament van die evangelie rus nie. As jy met jongmense praat moet jy nooit aanvaar hulle weet wat die evangelie is nie – jy moet dit verkondig. Hier is ‘n paar praktiese stappe om te help met die oordra van die boodskap:
As jy jongmense se aandag wil behou moet jy hulle gedurig betrokke hou
. Daar is baie maniere om dit te doen. Hier is net twee:
Een: Vra vrae. Kort stukkies dialoog en dan goedgeplaasde vrae. Dit daag hulle denke uit.
Twee: Moedig hulle aan om notas te neem. Jy behou net soveel meer van die boodskap.
Eenvoud beteken nie vlak nie; dit beteken nie afgewaterde boodskappe wat ingestel is op vermaak nie. Eenvoud beteken die boodskap word oorgedra op so ‘n wyse dat dit verstaan en onthou word. Die doel van die boodskap is nie om vir die mense te wys hoeveel jy weet nie, maar om dit wat jy geleer het, oor te dra. Praat in ‘n taal wat hulle verstaan. As jy moeilike konsepte of woorde gebruik, verduidelik dit.
Probeer jou boodskap in ‘n enkele sin saamvat en slaan hierdie spyker keer op keer. Maar dan moet dit die ding wees wat hulle moet onthou. Jy moet altyd in staat wees om jou boodskap in ‘n enkele sin saam te vat! Maak seker dat hierdie sin impak sal maak. Werk hard daaraan.
Jy moenie net die Bybelse waarheid oordra nie – jy moet ook antisipeer wat hulle teenstand teen hierdie waarheid gaan wees en hoe jy dit gaan hanteer. Soos ‘n skaakspeler moet jy altyd ‘n skuif voor wees. Onthou ons leef in ‘n post-Christendom samelewing en daarom moet jy verduidelik waarom dit waar is. Vra jouself gedurig af: Hoekom sal hulle dit wat ek vir hulle vertel, verwerp? Hulle moet betroubare antwoorde op die groot vrae van die dag kry. Luister na William Lane Craig: It’s insufficient for youth groups and Sunday school classes to focus on entertainment and simpering devotional thoughts. We’ve got to train our kids for war. We dare not send them out to public high school and university armed with rubber swords and plastic armor. The time for playing games is past.
Die bekende agnostiese filosoof, David Hume, is op pad om vir George Whitefield te hoor preek. ‘n Vriend van hom wil weet waarheen hy op pad is. Toe hy hoor Hume gaan na Whitefield luister, was hy baie verbaas. Sy vriend sê: “Maar jy glo tog nie wat hy sê nie.” Hume antwoord: “Nee, ek glo nie, maar hy glo.” As jy met jongmense praat, moet hulle onmiddellik agterkom dat die boodskapper deur die boodskap vasgevang is.
Ons het die grootste storie ooit om te vertel. Daarom moet die egtheid van die boodskapper die majesteit van die boodskap weerspieël.
Tags: Boodskap oordra